**Наредба за изменение и допълнение на Наредба № РД-08-****20 от 14.01.1999 г. за събиране на статистическа информация за гражданското въздухоплаване в Република България**

(обн., ДВ, бр. 8 от 1999 г., изм. и доп., бр. 1 от 2006 г.)

**§ 1.** В чл. 6 се правят следните изменения и допълнения:

1. В ал. 1 думите „авиационните оператори, лицата, които ръководят летища или обслужват въздушното движение“ се заменят с „въздушните превозвачи, авиационните оператори, извършващи специализирани операции, организациите за обучение, летищните оператори и доставчиците на аеронавигационно обслужване“.
2. В ал. 4:

а) в основния текст след думата „периодичността“ се поставя запетая и се добавя „сроковете за предоставяне“;

б) в т. 1 съюзът „и“ се заменя със запетая и след думата „периодичност“ се добавя „и сроковете за предоставяне“;

в) точка 2 се отменя.

**§ 2.** В чл. 6а, ал. 2 думите „авиационни оператори“ се заменят с „въздушните превозвачи“ и думите „летищните администрации“ се заменят с „летищните оператори“.

**§ 3.** В чл. 8се правят следните изменения и допълнения:

1. В ал. 2:

а) в основния текст думата „Авиопревозвачите“ се заменя с „Въздушните превозвачи“;

б) създава се т. 7:

„7. изразходваните горива и смазочни масла“.

1. В ал. 3 думите „Лицата, изпълняващи дейности от обхвата на авиацията с общо предназначение“ се заменят с „Авиационни оператори, извършващи специализирани операции“.
2. В ал. 4 думите „Летищните администрации“ се заменят с „Летищните оператори“.
3. В ал. 5 думите „Ръководство на въздушното движение“ се заменят с „Доставчиците на аеронавигационно обслужване“.
4. Създава се ал. 6:

„(6) Организациите за обучение представят статистически данни за:

1. полети и пролетени часове с моторни въздухоплавателни средства;

2. полети и пролетени часове на планери и свободни аеростати;

3. парка от въздухоплавателни средства;

4. числеността на персонала;

5. брой обучени лица“.

**§ 4.** В чл. 9 се правят следните изменения:

1. В ал. 1 думите „подготвят и попълват“ се заменят с „попълват и представят“ и думите „предвидената периодичност“ се заменят с „периодичността и в сроковете за предоставяне, предвидени“.
2. Алинея 2 се отменя.
3. Алинея 3 се изменя така:

„(3) Данните се представят в Главна дирекция „Гражданска въздухоплавателна администрация“ в Excel формат на електронен носител, по електронен път чрез Системата за сигурно електронно връчване или чрез Електронния портал на Главна дирекция „Гражданска въздухоплавателна администрация“, находящ се на официалната интернет страница на администрацията“.

1. Алинея 4 се отменя.

**§ 5.** В § 1 от Допълнителната разпоредбa се правят следните изменения и допълнения:

1. Точка 2 се изменя така:

„2. „авиационни субекти“ са въздушните превозвачи, авиационните оператори, извършващи специализирани операции, летищните оператори, доставчиците на аеронавигационно обслужване, организациите за обучение и други лица с предмет на дейност, свързан с обслужване на въздухоплаването“;

1. Точка 6 се изменя така:

„6. „редовни полети“ са всички полети, планирани и изпълнявани срещу възнаграждение съгласно публикувано разписание или толкова редовни или чести, че представляват разпознаваема систематична поредица, която може да се резервира директно от граждани, както и допълнителни полети, предизвикани от претоварване на редовните полети“;

1. Създават се т. 13-15:

„13. „нередовни полети“ са полети, извършени срещу възнаграждение, различни от тези, отчетени като полети по разписание. Включват всички блок-чартър полети. Не включват полети от тип въздушно такси, търговска бизнес авиация или други полети по заявка срещу възнаграждение;

14. „блок-чартър полети“ са полети, при които целият капацитет на въздухоплавателното средство е блокиран за чартърни продажби на полети, публикувани като редовни, но изпълнявани като чартърни полети по същия или подобен маршрут и разписание;

15. „търговски полети авиотакси“ са нередовни полети за въздушен превоз на пътници, товари или поща, или всякаква комбинация от тях, осъществени по заявка с кратко предизвестие и срещу възнаграждение“.

**§ 6.** В параграф 2 от Заключителните разпоредби думата „ръководителят“ се заменя с „главният директор“ и думите „попълването на отчетните статистически форми“ се заменят с „одобрява Ръководство по статистика във въздушния транспорт, съдържащо указания относно попълването на отчетните статистически форми, предвидени в наредбата“.

**§ 7.** Навсякъде в текста думите „Министерството на транспорта“ се заменят с „Министерството на транспорта и съобщенията“.

**§ 8.** Приложение № 1 към чл. 6, ал. 4, т. 1 се изменя така:

„Приложение № 1 към чл. 6, ал. 4, т. 1

|  |  |  |  |  |  |
| --- | --- | --- | --- | --- | --- |
| **Наименование на отчетната форма** | **Отчетна форма** | **Периодичност** | **Източници** | **Предоставяни данни** | **Срок за предоставя-не** |
| Превози на въздушните превозвачи | А | Ежемесечно | Въздушни превозвачи  (с изкл. на ВП, изпълняващи полети тип въздушно такси/ търговска бизнес авиация, други търговски полети по заявка) | Самолето-излитания, обем на превозите на пътници, товари и поща, обобщени по тип и характер | До 15 дни след изтичане на отчетния период |
| Превози на въздушните превозвачи – авиотакси | А-Т | Годишно | Въздушни превозвачи  (изпълняващи само полети тип въздушно такси/ търговска бизнес авиация) | Самолето-излитания, пролетени часове | До 2 месеца след изтичане на отчетния период |
| Превози на въздушните превозвачи по начални и крайни пунктове на международни полети | В | Тримесечие | Въздушни превозвачи  (с изкл. на ВП, изпълняващи само полети тип въздушно такси/ търговска бизнес авиация, други търговски полети по заявка) | Пътници, товари и поща, превозени между двойки градове с международни редовни и нередовни полети | До 1 месец след изтичане на отчетния период |
| Търговски превози на въздушните превозвачи по етапи на международни полети | С | Годишно | Въздушни превозвачи, изпълняващи редовни международни полети | Пътници, товари и поща на борда на ВС между излитането и кацането при редовни международни полети | До 1 месец след изтичане на отчетния период |
| Въздухоплавателни средства и персонал – въздушни превозвачи | D | Годишно | Въздушни превозвачи  (с изкл. на ВП, изпълняващи само полети тип въздушно такси/ търговска бизнес авиация, други търговски полети по заявка) | Част І – количество, капацитет и експлоатация на ВС по типове  Част ІІ – брой на персонала и разходи по категории персонал | До 3 месеца след изтичане на отчетния период |
| **Наименование на отчетната форма** | **Отчетна форма** | **Периодичност** | **Източници** | **Предоставяни данни** | **Срок за предоставяне** |
| Финансови данни на въздушните превозвачи | EF | Годишно | Въздушни превозвачи | Приходи и разходи, печалба/загуба, баланс, обобщени данни за търговските превози и капацитет | Част І – до 4 месеца след изтичане на отчетния период (предвари-телни данни);  Цялата форма – до 6 месеца след изтичане на отчетния период |
| Изразходвано гориво и извършени превози – въздушни превозвачи | М | Годишно | Въздушни превозвачи  (с изкл. на ВП, изпълняващи само полети тип въздушно такси/ търговска бизнес авиация, други търговски полети по заявка) | Извършени превози, разполагаем капацитет и изразходвано гориво по типове ВС и по етап на полета | До 1 месец след изтичане на отчетния период |
| Горива и смазочни масла, закупени от въздушните превозвачи | М-Е | Годишно | Въздушни превозвачи | Гориво и смазочни масла, закупени от въздушните превозвачи и заредени в България и чужбина | До 4 месеца след изтичане на отчетния период |
| Данни за летищния трафик | І | Ежемесечно | Летищни оператори на международни летища | Самолетодвижения, пътници, товари и поща по тип на превозите | До 15 дни след изтичане на отчетния период |
| Данни за летищния трафик по етап на полета и типове ВС | І-А1 | Ежемесечно | Летищни оператори на летища, обслужващи повече от 150 000 пътника годишно | Излетели/кацнали полети, заминали/пристигнали транзитни пътници, натоварени/разтоварени товари и по етап на полета, по превозвачи и типове ВС | До 15 дни след изтичане на отчетния период |
| Данни за летищния трафик по начален и краен пункт на полета | І-В1 | Ежемесечно | Летищни оператори на летища, обслужващи повече от 150 000 пътника годишно | Заминали/пристигнали пътници, натоварени и разтоварени товари и поща по начален и краен пункт на полета и по превозвачи | До 15 дни след изтичане на отчетния период |
| Данни за летищния трафик по въздушни превозвачи | І-С1 | Ежемесечно | Летищни оператори на летища, обслужващи повече от 15 000 пътника годишно | Самолетодвижения, пътници, транзитни пътници, товари и поща по въздушни превозвач~~и~~ | До 15 дни след изтичане на отчетния период |
| Финансови данни на летищните оператори и данни за заетостта на летищата | J | Годишно | Летищни оператори на международни летища | Приходи, разходи, капиталовложения и брой служители на летищния оператор; общо зает персонал на летищна територия | До 5 месеца след изтичане на отчетния период |
| Финансови данни на доставчиците на аеронавигационно обслужване | K | Годишно | Доставчици на аеронавигационно обслужване | Приходи, разходи, капиталовложения, брой служители по дейности и категории | До 5 месеца след изтичане на отчетния период |
| Данни за обслуженото въздушно движение при прелитане | L | Годишно | Доставчици на аеронавигационно обслужване | Обслужени полети по райони за полетна информация (FIR/UIR) | До 2 месеца след изтичане на отчетния период |
| Данни за дейностите в авиацията с общо предназначение | AD-3 | Годишно | Авиационни оператори, извършващи специализирани операции; Организации за обучение | Извършена работа по дейности, представляващи специализирани операции и обучение | До 1 месец след изтичане на отчетния период |

**§ 9.** Приложение № 2 към чл. 6, ал. 4, т. 2 се отменя.

**§ 10.** Приложение № 3 към чл. 6, ал. 4, т. 3 се изменя така:

„Приложение № 3 към чл. 6, ал. 4, т. 3

Отчетни статистически форми

1. Превози на въздушните превозвачи (Форма A);

2. Превози на въздушните превозвачи – авиотакси (Форма A-Т);

3. Превози на въздушните превозвачи по начални и крайни пунктове на международни полети (Форма B);

4. Търговски превози на въздушните превозвачи по етапи на международните полети (Форма C);

5. Въздухоплавателни средства и персонал – въздушни превозвачи (Форма D);

6. Финансови данни на въздушните превозвачи (Форма EF);

7. Данни за летищния трафик (Форма I);

8. Информация за превозите по етап на полета (Форма I-А1);

9. Информация за превозите по начален и краен пункт на полета (Форма I-В1);

10. Информация за превозите през летищата (Форма I-С1);

11. Финансови данни на летищните оператори и данни за заетостта на летищата (Форма J);

12. Финансови данни на доставчици на аеронавигационно обслужване (Форма K);

13. Данни за обслуженото въздушно движение при прелитане (Форма L);

14. Данни за дейностите на авиацията с общо предназначение (Форма AD-3);

15. Изразходвано гориво и извършени превози – Въздушни превозвачи (Форма М);

16. Горива и смазочни масла, закупени от въздушните превозвачи (Форма М-Е).











 



















**Георги Гвоздейков**

*Министър на транспорта и съобщенията*